किसानों के खातों में दो हजार रुपये ट्रांसफर करने की योजना 24 फरवरी को हो सकती है शुरू  
23 और 24 फरवरी को गोरखपुर में बीजेपी किसान मोर्चा का अधिवेशन
पैसे ट्रांसफर करने की योजना की शुरुआत पूर्वांचल से होगी
बीजेपी अध्यक्ष अमित शाह अधिवेशन का उद्घाटन करेंगे
बीजेपी के किसान मोर्चा का अधिवेशन 23 और 24 फरवरी को गोरखपुर में होगा. बीजेपी सूत्रों के मुताबिक 24 फरवरी को दो हेक्टेयर से कम खेतिहर किसानों को 2000 रुपये खाते में ट्रांसफर करने की शुरुआत नरेंद्र मोदी कर सकते हैं.
किसानों के खाते में पैसे ट्रांसफर करने की योजना की शुरुआत पूर्वांचल से होगी. किसान मोर्चे के राष्ट्रीय अध्यक्ष वीरेंद्र सिंह मस्त के साथ 23 फरवरी को बीजेपी के राष्ट्रीय अध्यक्ष अमित शाह किसान मोर्चे के अधिवेशन का उद्घाटन करेंगे. 24 फरवरी को प्रधानमंत्री नरेंद्र मोदी पहुंचेंगे.
बीजेपी की 24 फरवरी को करीब तीन लाख किसानों के गोरखपुर में इकट्ठा करने की योजना है. दो हेक्टेयर खेत वाले किसानों के खातें में सालाना 6000 रुपये देने की योजना है. इस धनराशि को तीन चरणों में खातों में डाला जाएगा.

पहली किश्त 2000 रुपए देने की शुरुआत 24 फरवरी को होगी.